
Understand that sexuality is as wide as the sea. Understand that your morality is not law. Understand that we are you.1


Forord

Da jeg ble spurt om å skrive denne boka, var jeg lenge usikker på hva jeg skulle svare. Jeg tenkte at jeg måtte skrive den på en bestemt måte, en måte jeg ikke har gjort før og derfor kanskje ikke greier.

Jeg så for meg at jeg måtte arbeide og skrive som en sosiolog, men jeg har ikke deltatt på en eneste forelesning i sosiologi. Jeg er litteraturviter og skjønnlitterær forfatter. Jeg er homofil og jeg er mamma. Det er først når jeg tillater meg å skrive ut fra disse posisjonene at motviljen slipper taket og behovet overtar. Et behov for å fortelle om en del av den norske virkeligheten som jeg kjenner til. Kanskje ville jeg ikke ha skrevet om det hvis det ikke var for sønnen min. Da det bare var meg, kunne jeg velge å snu meg når jeg opplevde diskriminering, trakassering eller hat på grunn av legningen min. Sønnen min gjør at jeg ikke lenger vil det.

Etter hvert som jeg skriver, tar boka mer og mer form av et kampskrift, en protest og en advarsel. Vi lever i en tid der demokratiet utfordres, også i Europa. I flere land gjør autoritære og verdikonservative tendenser seg gjeldende. Dette preger også den norske virkeligheten. Det gjør meg redd. At homofiles rettigheter ivaretas, er ikke bare viktig for meg personlig, for at jeg skal kunne leve det livet jeg gjør, gift med en kvinne jeg har barn sammen med. Det er helt avgjørende for at et samfunn og et demokrati skal fungere. Enhver undergraving av demokratiske verdier gjør samfunn utrygge, ikke bare for minoriteter, men for alle.

OPS/images/cover.jpg
PIA EDVARDSEN

VI ER

DERE

Om frykt, hép
og kjeerlighet
1 den norske

homovirkeligheten





OPS/images/logo.jpg
173





OPS/images/logo1.jpg
B Bergesen-
stiftelsen






